CELEX: 62020TN0465
Language: el
Date: 2020-07-22 00:00:00
Title: Υπόθεση T-465/20: Προσφυγή της 22ας Ιουλίου 2020 — Ryanair κατά Επιτροπής

31.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/46
            
         
      Προσφυγή της 22ας Ιουλίου 2020 — Ryanair κατά Επιτροπής
      (Υπόθεση T-465/20)
      (2020/C 287/68)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ryanair DAC (Swords, Ιρλανδία) (εκπρόσωποι: E. Vahida, F. Laprévote, S. Rating και Ι. Μεταξάς-Μαραγκίδης, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Ευρωπαϊκής Επιτροπής (ΕΕ) της 10ης Ιουνίου 2020 σχετικά με την κρατική ενίσχυση SA.57369 (2020/N) COVID-19 — Πορτογαλία — Aid to TAP (1) , και
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
                  Η προσφεύγουσα ζήτησε επίσης να εκδικασθεί η προσφυγή της με την ταχεία διαδικασία του άρθρου 23α του Οργανισμού του Δικαστηρίου.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται ότι η προσβαλλόμενη απόφαση δεν εμπίπτει στο καθ’ ύλην πεδίο εφαρμογής των Κατευθυντήριων γραμμών σχετικά με τις κρατικές ενισχύσεις για τη διάσωση και αναδιάρθρωση (R&R Guidelines) (2).
               
            
                  2.
               
               
                  Με τον δεύτερο λόγο προβάλλεται ότι η Επιτροπή εφάρμοσε εσφαλμένα το άρθρο 107, παράγραφος 3, στοιχείο γ', ΣΛΕΕ.
               
            
                  3.
               
               
                  Με τον τρίτο λόγο προβάλλεται ότι η απόφαση παραβιάζει τις αρχές της απαγορεύσεως των διακρίσεων, της ελεύθερης κυκλοφορίας των υπηρεσιών και της ελευθερίας εγκαταστάσεως.
               
            
                  4.
               
               
                  Με τον τέταρτο λόγο προβάλλεται ότι η Επιτροπή παρέλειψε να κινήσει την επίσημη διαδικασία έρευνας.
               
            
                  5.
               
               
                  Με τον πέμπτο λόγο προβάλλεται ότι η απόφαση ενέχει παράβαση της υποχρεώσεως αιτιολογήσεως που υπέχει η Επιτροπή.
               
            
         (1)  Απόφαση της Ευρωπαϊκής Επιτροπής της 10ης Ιουνίου 2020 σχετικά με την κρατική ενίσχυση SA.57369 (2020/N) COVID-19 — Πορτογαλία — Aid to TAP (ΕΕ 2020, C 228, σ. 1).
      
         (2)  Κατευθυντήριες γραμμές σχετικά με τις κρατικές ενισχύσεις για τη διάσωση και αναδιάρθρωση μη χρηματοπιστωτικών προβληματικών επιχειρήσεων (ΕΕ 2014, C 249, σ. 1).